Marina (drama)

Marina ialah sebuah drama web televisyen Malaysia 2024 arahan Along Kamaludin terbitan Creative Skill Solution Sdn. Bhd. Ia dibintangi oleh Remy Ishak dan Sophia Albarakbah. Drama ini memulakan tayangan perdana di Tonton dari 25 November 2024 hingga 14 Januari 2025. Drama ini kini ditayangkan di Mediacorp Suria pada tahun 2025.

Sinopsis
Setelah kehilangan kakaknya, Marina bertekad untuk mencari kehidupan yang lebih baik di Kuala Lumpur, namun dia terperangkap dalam hubungan yang rumit dan penuh risiko.

Marina bertemu dengan Dato’ Fahad (Hisyam Hamid), seorang ahli kelab eksklusif yang kaya dan dihormati, yang dilihatnya sebagai jalan keluar daripada kemiskinannya. Namun, hatinya mula terikat dengan Haqiem (Remy Ishak), seorang lelaki yang patah hati selepas hubungan yang penuh harapan hancur. Di tengah-tengah dilema antara kekayaan dan cinta, Marina dihadapkan pada keputusan sukar yang akan menentukan masa depannya.

Haqiem, anak sulung keluarga kaya, terperangkap antara tanggungjawab terhadap perniagaan keluarga dan percintaannya dengan Marina. Di sebalik watak karismatik Dato’ Fahad, tersembunyi rahsia gelap yang membawa kepada aktiviti haram dan konspirasi yang mengancam kehidupan mereka semua. Marina, yang pada awalnya hanya mengimpikan kehidupan mewah, terpaksa berhadapan dengan pengkhianatan yang jauh lebih besar daripada apa yang dia sangkakan.

Apakah Marina akan menemui kebahagiaan yang dicari, atau adakah jalan hidupnya dipenuhi dengan pengorbanan dan kehilangan? Bagaimanakah hubungan antara Marina dan Haqiem akan berakhir di tengah-tengah ujian berat yang menimpa mereka?

Pelakon
 Remy Ishak sebagai Haqiem
 Sophia Albarakbah sebagai Marina
 Hisyam Hamid sebagai Dato' Fahad
 Shaza Bae sebagai Syasya
 Syed Adil sebagai Izwan
 Zaki Azeman sebagai Aliff
 Syafnida Shuhaimi sebagai Cik Queen
 Areef Amran sebagai Izzat Daniel
 Muhsin Nadzli sebagai Izfahan
 Haneesya Hanee sebagai Delisha
 Aleeza Kasim sebagai Datin Zila
 Riena Amirah sebagai Intan
 Rashidi Ishak sebagai Tuam Johan
 Amy Nur Tinie sebagai Ema

Siaran antarabangsa
 Negara Rangkaian TV Tarikh tayangan   MediaCorp Suria April 2025